مفتاح السعادۃ ومنشور ولایۃ العلم والارادہ (کتاب)

مفتاح دار السعادة ومنشور ولاية العلم والارادة ایک ایسا علمی اور فکری کتاب ہے جسے امام ابن قیم الجوزیہ (691ھ - 751ھ / 1292ء - 1349ء) نے تصنیف کیا۔ یہ کتاب علم و ارادہ میں سعادت کی کنجی کے موضوع پر لکھی گئی ہے۔ مؤلف نے اس میں علم اور ارادہ کو زندگی کی تمام بھلائیوں کی کنجی اور ایسے آلے کے طور پر بیان کیا ہے جو سعادت کے دروازے کھولتا ہے، خالق کی عظمت اور اس کے حیرت انگیز صنع کو ظاہر کرتا ہے اور حق و خیر کے راستے کی رہنمائی کرتا ہے۔

ابن قیم نے اس کتاب میں علم اور ارادہ کے ذریعے حاصل ہونے والی سعادت پر تفصیل سے گفتگو کی ہے۔ انھوں نے انسان، کائنات، سیاروں، ستاروں، آسمان اور زمین کی تخلیق میں موجود حکمتوں کو بیان کیا ہے اور یہ بھی واضح کیا ہے کہ انسانوں کو شریعت کی کس قدر ضرورت ہے۔
وہ خوش فالی (تفاءل) اور بدشگونی (تشاؤم)، طِیرہ (نامبارک خیال) اور عدوی (چھوت) کی اقسام کا ذکر کرتے ہیں اور قرآن و سنت کی روشنی میں ان کے بارے میں صحیح شرعی حکم کو واضح کرتے ہیں۔ ساتھ ہی وہ منجمین (علم نجوم کے ماہرین) کے اقوال کو باطل ثابت کرتے ہیں اور یہ بیان کرتے ہیں کہ برجوں کے ذریعے غیب کی خبر جاننے والے کیسے گمراہ ہیں۔

یہ کتاب ان لوگوں کے لیے ایک خزانہ ہے جو علم، حکمت اور حقیقت کی تلاش میں ہیں اور جو دنیا و آخرت کی سعادت کو علم و عمل کے ذریعے حاصل کرنا چاہتے ہیں۔موقع ابن القيم : مفتاح دار السعادة ومنشور ولاية العلم والإرادة 

 حوالہ جات 

 بیرونی روابط 
 تصفح كتاب مفتاح دار السعادة ومنشور ولاية العلم والإرادة

زمرہ:کتب ابن قیم الجوزیہ
زمرہ:ویکی ڈیٹا والے صفحات